2.2.

Всяко заявление за одобряване се придружава от: 2.2.1. достатъчно подробни чертежи в три екземпляра, за да позволят установяване на типа и представящи изглед отпред на фара, с подробности за оребряването на лещата, ако има такова, и напречното сечение. На чертежите се указва мястото, предназначено за маркировката за одобряване, и ако е приложимо: а) при светодиоден модул — на чертежите трябва да се посочва и мястото за специалния идентификационен код на модула, б) при допълнителен осветителен модул — мястото за специалния му идентификационен код и за фара, осигуряващ основния сноп на късата светлина, в) при допълнителен осветителен модул — геометричните условия за монтажа на устройството, които отговарят на изискванията по точка 6.2.8; 2.2.2. кратко техническо описание, включващо: 2.2.2.1. за газоразрядните лампи — марката и типа баласт, в случай че баластът не е вграден в светлинния източник; 2.2.2.2. при светодиодни модули: а) кратка техническа спецификация на светодиодния модул, б) чертеж с размерите и основните електрически и фотометрични стойности и номиналния светлинен поток и за всеки светодиоден модул — уточнението дали е заменяем, в) в случай на електронна пусковорегулираща апаратура — информация за електрическия интерфейс, необходим при изпитването за одобряване; 2.2.2.3. при фарове, проектирани за осигуряване на осветяване с променлив ъгъл в завой — минималния ъгъл на накланяне, за да се изпълни изискването по точка 6.2.8.1; 2.2.3. два образеца на типа фар. В случай на система, състояща се от два фара — един образец, предназначен за монтаж от лявата страна на превозното средство, и друг образец — за монтаж от дясната страна на превозното средство; 2.2.4. само за фарове от клас B, C, D или E — за изпитването на пластмасовия материал, от който са направени лещите: 2.2.4.1. за клас B, C, D или E — четиринадесет лещи; 2.2.4.1.1. за клас B, C, D или E — десет от тези лещи могат да бъдат заменени с десет образеца от материал с размери най-малко 60 × 80 mm, които имат равна или изпъкнала външна повърхност, а в средата — практически плоска зона (радиусът на кривина не трябва да е по-малък от 300 mm) с размери най-малко 15 × 15 mm; 2.2.4.1.2. всяка такава леща или образец от материал се произвежда по метода, който ще се използва в масовото производство; 2.2.4.2. отражател, върху който лещите могат да се монтират в съответствие с инструкциите на производителя; 2.2.5. за фаровете, оборудвани със светлинни източници съгласно Правило № 99 или само със светодиодни модули — за изпитване на устойчивостта на въздействието на ултравиолетовото лъчение на пропускащите светлината компоненти, изработени от пластмасов материал, спрямо въздействието на ултравиолетовото лъчение на светлинните източници във фара: 2.2.5.1. един образец от съответния материал, използван във фара, или един образец на фар, съдържащ този материал. Всеки образец от материал трябва да има същия вид и да е претърпял същата обработка на повърхността, ако има такава обработка, като материалите, предназначени за използване във фара, който трябва да се одобри; 2.2.5.2. изпитването на вътрешните материали за устойчивост на въздействието на ултравиолетовото лъчение по отношение на излъчването на светлинен източник не е необходимо, ако: 2.2.5.2.1. се използват газоразрядни светлинни източници с ниско ниво на ултравиолетово лъчение, посочени Правило № 99, или 2.2.5.2.2. се използват само светодиодни модули с ниско ниво на ултравиолетово лъчение, посочени в приложение 12 към настоящото правило, или 2.2.5.2.3. са предвидени мерки за защита на съответните компоненти на фара от ултравиолетовото лъчение, напр. посредством стъклени филтри; 2.2.6. един баласт или електронна пусковорегулираща апаратура, ако е приложимо.